प्राप्त जानकारी के मुताबिक, जिस गांव का ये मामला है वह अस्पताल से साल किलोमीटर की दूरी पर है और गांव सड़क से चार किलोमीटर दूर है। ऐसे में परिवार वालों को कंधे पर लादकर ही महिला को अस्पताल के लिए निकलना पड़ा। लेकिन महिला ने रास्ते में ही बच्चे को जन्म दे दिया। गनीमत ये रही कि जच्चा और बच्चा दोनों सकुशल हैं। यह घटना 4 सितंबर की है, लेकिन अब इसका वीडियो सामने आया है जिसे सोशल मीडिया पर जमकर शेयर किया जा रहा है ताकि राज्य और केंद्र की सरकारों की आंखें खुल सकें। याद दिला दें कि विजयनगरम की ये पहली घटना नहीं है। इससे पहले 29 जुलाई को सड़क की बदहाली की वजह से गर्भवती महिला को करीब 12 किलोमीटर तक कंधे पर लादकर ढोया गया था।